
      Arvid Torgeir Lie

      Frå eit halvt liv

      Dikt

      Gyldendal

   
      I

   
      Trappene

      
         
            Ein gamal mann

            går i trappene

            sakte,

            eg er ein vind i trappene.

            Ei sorg gjennomborar meg.

         

      

   
      Romet

      
         
            Romet med store glas

            av natt og morgon

            av fortrolege samtaler

            og lyder frå golv og dører

            av latter og mange fargar

            musikk og stillhet

            av regn og avskil

            og vind

            blå dagar og raud sol.

            Store glas av snø og fødsel

            av død og stille timar

            av stor høgtid

            varme dagar

            roser og små tidsfordriv

            barn og årstider

            av krig og samankomster

            av alderdom og lys og mørker.

            Her er store glas for alle dagar.

